 NA WINNIE ONYANDO RAIS wa Bunge la Mwananchi Calvince Okoth almaarufu Gaucho amekosoa mpango wa Rais William Ruto wa kuwatoza mahasla asilimia tatu kuelekezwa kwenye hazina ya nyumba. Akizungumza na Taifa Leo, mwanasiasa huyo amebainisha kuwa watu kwa sasa wanahitaji chakula na sio nyumba za bei nafuu. Kwa upande mwingine, amesema kwamba makato ya asilimia tatu kwa mpango wa nyumba yanapaswa kuwa ya hiari. “Hili ni tishio kubwa kwa mwananchi ya kawaida. Je, mtu anayeishi katika makazi duni ya Kibra, Mathare au Mukuru Kwa Njenga atawezaje kulipa kiasi hicho? Hili sio wazo zuri,” Gaucho akasema huku akiongeza kuwa kila mmoja anafaa kutoa kiasi hicho kwa hiari wala sio kulazimishwa. Kulingana naye, gharama ya juu ya maisha inapaswa kuwa ajenda kuu ya serikali ya Kenya Kwanza. Anasema kuwa njaa haitaruhusu watu kuishi katika nyumba ambazo Kenya Kwanza inapanga kujenga. “Wengi hawahitaji nyumba hizo. Kwa kuwa wana nyumba nzuri sana. Kwa hivyo sioni haja ya miradi kama hii. Ruto anafaa kuzingatia zaidi suala la kufufua uchumi wa nchi,” akaeleza. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  